סן פרנסיסקו

סן פרנסיסקו (באנגלית: San Francisco), המכונה גם "העיר ליד המפרץ", היא העיר הרביעית בגודלה במדינת קליפורניה שבארצות הברית, הממוקמת בקצה הצפוני של חצי האי סן פרנסיסקו. העיר נודעת במיוחד בזכות הנופים המרהיבים שלה, הפלאים הארכיטקטוניים שבה והתרבות השוקקת שלה. העיר מכילה מספר אטרקציות אייקוניות, אשר הפכו עם השנים לסמלים המזוהים במיוחד עם סן פרנסיסקו, כמו גשר שער הזהב המרשים והרכבלים ההיסטוריים שעוברים ברחבי העיר ומספקים דרך נוסטלגית ומהנה להגיע ממקום למקום ברחבי העיר. העיר מכילה גם שפע של מוזיאונים וגלריות לאמנות. המוזיאון לאמנות מודרנית של סן פרנסיסקו מכיל אוסף נרחב של יצירות אמנות עכשוויות, בעוד שבמוזיאון לאמנות אסייתית, במוזיאון דה יאנג ובמוזיאון היהודי העכשווי ניתן לצפות בתערוכות מגוונות. העיר היא גם מרכז פיננסי ובנקאי בולט אשר משמש כמרכז הפעילות של מוסדות פיננסיים בין-לאומיים שונים. בנוסף לכך בעיר פועלות גם מספר רב של חברות טכנולוגיה וסטארט-אפ בולטות. התרבות התוססת של העיר מעוצבת על ידי האוכלוסייה המגוונת של העיר והשכונות המגוונות של העיר. העיר, אשר ממוקמת בין האוקיינוס השקט ומפרץ סן פרנסיסקו, מכילה נופים עוצרי נשימה. פארק שער הזהב, הכולל גנים ציוריים ומוזיאונים ברמה עולמית, מספק מפלט שליו מהמולת העיר. האקלים הים תיכוני המתון של העיר מספק הזדמנויות רבות לפעילויות בחוץ כמו טיולי הליכה, רכיבה על אופניים וספורט מים. אטרקציה מרכזית נוספת בסן פרנסיסקו היא הסצנה הקולינרית של העיר אשר מכילה מגוון עצום של אפשרויות לסועדים אשר משקפות את המגוון הרב-תרבותי של העיר. == אזורי העיר == == רקע כללי == === רקע היסטורי === לפני שהחלה ההתיישבות האירופית באזור בו נמצאת כיום סן פרנסיסקו, חיו בחצי האי בני שבט הילאמו. בגלל מזג האוויר הערפילי האופייני לסן פרנסיסקו, האירופאים הראשונים שהגיעו לאזור זה פסחו על אזור מפרץ סן פרנסיסקו בתחילה. ההתיישבות האירופאית הראשון באזור זה הוקם על ידי מתיישבים ספרדים בשנת 1776 כמיסיון על שם הנזיר האיטלקי הקתולי, מייסד המסדר הפרנציסקני, פרנציסקוס מאסיזי. בנוסף למיסיון הקימו המתיישבים הספרדיים גם מבצר צבאי בשם אל פרסידיו.| לאחר שמקסיקו קיבלה עצמאות מספרד בשנת 1821 הפך האזור בו נמצאת כיום סן פרנסיסקו לחלק ממקסיקו. בעקבות המלחמה המקסיקנית-אמריקאית ארצות הברית כבשה בשנת 1846 את קליפורניה ממקסיקו. במהלך השנים הבאות, קליפורניה הפכה רשמית לחלק מארצות הברית ושמה של העיירה שונה מ"ירבה בואנה" לסן פרנסיסקו. במהלך תקופת הבהלה לזהב שאירעה בקליפורניה בשנת 1849 חלה צמיחה מואצת בפיתוח של העיר אשר תרמה לכך שסן פרנסיסקו הפכה לעיר הגדולה ביותר בחוף המערבי באותה העת. מעמדה של סן פרנסיסקו כעיר הגדולה בחוף המערבי הגיע לשיא בין השנים 1870 עד 1900, כאשר כ-25% מאוכלוסיית מדינת קליפורניה גרה בסן פרנסיסקו עצמה. בשנת 1906 רעידת אדמה הרסנית, והשרפות הרבות שפרצו בעקבותיה, החריבו שלושה רבעים מהעיר (למעשה, כמעט 90% מכלל הנזקים היו כתוצאה מהשריפות ולא מרעידת האדמה עצמה). אף על פי כן, סן פרנסיסקו נבנתה מחדש במהירות רבה יחסית. במהלך שנות ה-30 של המאה ה-20 נבנה בפאתי העיר גשר שער הזהב וגשר המפרץ. במהלך תקופה זו הממשל הפדרלי הקים באי אלקטרז את בית הכלא הנודע בו נכלאו כמה מהפושעים הידועים ביותר לשמצה באותה העת. במלחמת העולם השנייה הייתה סן פרנסיסקו נמל היציאה המרכזי לכוחות האמריקנים שעשו דרכם לחזית האוקיינוס השקט. במחצית השנייה של המאה העשרים הפכה העיר למוקד משיכה לתרבות הנגד ולמרכז האקטיביזם הליברלי בארצות הברית. תעשיית הקולנוע האמריקנית הפכה את העיר עם השנים למוכרת במיוחד ברחבי העולם. הצלחת עמק הסיליקון ותעשיות ההיי-טק שממוקמות באזור תרמו באופן משמעותי לצמחית כלכלת סן פרנסיסקו בסוף המאה ה-20 ותחילת המאה ה-21, כאשר עובדים רבים בתחום הטכנולוגיה עברו להתגורר בסן פרנסיסקו למרות שחלקם הגדול עובדים בפועל במקומות שונים ברחבי האזור המטרופוליני של מפרץ סן פרנסיסקו. בעקבות המעבר הגדול של אנשי היי טק ואנשים מתחום והפיננסים לסן פרנסיסקו עלו באופן משמעותי מחירי הנדל"ן בעיר, והעיר הפכה בעקבות כך לאחר מהערים היקרות ביותר בעולם, בעוד שתושבים רבים בעלי הכנסה נמוכה הפכו חסרי בית או שנאלצו לעזוב את העיר. העיר נמצאת כיום במרכז של מטרופולין אזור מפרץ סן פרנסיסקו בו חיו, נכון ל-2019, בסביבות 7 מיליון אנשים. === דמוגרפיה === === ארכיטקטורה === === תרבות === === שפות === השפה הדומיננטית בסן פרנסיסקו היא ללא ספק אנגלית. בנוסף לכך בסן פרנסיסקו נמצאת הקהילה הסינית השנייה בגודלה בארצות הברית (אחרי ניו יורק סיטי) ולכן קנטונזית (ולעיתים רבות גם מנדרינית) נפוצה למדיי באזורי העיר עם ריכוז אוכלוסייה גבוהה של מהגרים מסין. בדומה לאזורים רבים אחרים ברחבי קליפורניה, גם בסן פרנסיסקו ישנה אוכלוסייה היספנית גדולה (בעיקר ברובע מישן) אשר בקרבה ישנם דוברי ספרדית רבים. בנוסף, בסן פרנסיסקו ישנה גם קהילה פיליפינית גדולה, ולכן כמות דוברי הטגאלוג גבוה יחסית באזורים בהם גרים מרבית המהגרים מהפיליפינים. רוב שירותי הממשל העירוניים זמינים כיום באנגלית, קנטונזית, ספרדית וטגאלוג. === לשכות התיירות המקומיות === 1 San Francisco Visitor Information Center‏‏, ‎כתובת: 749 Howard St.‏, ☎ ‎+1-415-391-2000., פקס: ‎+1-415-362-7323. ‏ 2 California Welcome Center‏‏, ‎כתובת: Fisherman's Wharf, Pier 39, Building P, Second Level.‏, ☎ ‎+1-415-981-1280., דוא"ל: info@pier39.com ‏ === אקלים === הכי מומלץ לבקר בסן פרנסיסקו בתקופה שמסוף ספטמבר עד אוקטובר, אשר לרוב היא התקופה הכי חמה בעיר. לאורך כל השנה מזג האוויר בסן פרנסיסקו נעים יחסית באופן בו אין למעשה צורך בכלל בבגדי חורף, ורק לעיתים נדירות מזג האוויר כה חם שמוטב ללכת במכנסיים קצרים וסנדלים. בדרך כלל, לאחר השקיעה מומלץ ללכת עם ג'קט, ומעיל רוח אם אתם מתכוונים לטייל בחלק המערבי של חצי האי. מומלץל להתלבש בשכבות על מנת שתוכלו להסתגל למזג האוויר המשתנה בהתאם לצורך. האקלים בסן פרנסיסקו מתון למדיי, עם חורפים קרירים ורטובים וקיצים יבשים. ברוב החודשים ניתן לצפות שהטמפרטורה היומית המרבית תהיה בין 15 עד 25 מעלות צלזיוס – טמפרטורות ייחודיות למדיי לערי ארצות הברית שלא קיימת בערים הגדולות האחרות בקליפורניה או ברחבי ארצות הברית. במהלך ימי הקיץ בבקרים העיר בדרך כלל מכוסה בערפל, אשר לאט לאט נעלם במהלך שעות אחר הצהריים שטופות השמש. לרוב אין בכלל גשמים במהלך עונת הקיץ. בשעות אחר הצהריים המאוחרות, כשהערפל והרוח חוזרים, לרוב יש צורך במעיל רוח. ישנם ימים בהם יש ערפל כל היום. עונת החורף היא העונה הגשומה ביותר בסן פרנסיסקו. עם זאת, במהלך החורף יש יותר סיכוי לימים שטופי שמש בלי רוחות מאשר בעונת הקיץ! עם זאת, באופן כללי הטמפרטורה יותר נמוכה במהלך החורף. האביב והסתיו לא במיוחד מורגשות כעונות נפרדות בסן פרנסיסקו. מומלץ במיוחד לבקר במהלך הסתיו כאשר אין כמעט רוחות וערפל, טרם תחילת עונת הגשמים. תחילת ספטמבר הוא החודש היבש ביותר בכל השנה בסן פרנסיסקו. בנוסף לכך הגבעות הגדולות במרכז העיר חוסמות חלק ניכר מהערפל, הרוחות והמשקעים. משום כך יכולים להיות הבדלי מזג אוויר מהותיים באזורים שונים של העיר ובאזור הסמוכים לעיר. באופן כללי, האזורים של סן פרנסיסקו שנמצאים בקרבת החוף קרירים יותר, ואילו האזורים במזרח העיר חמים ויבשים יותר (למשל, רוב מישן). אם גיליתם שנקלעתם למזג אוויר לא מוצלח במיוחד במקום בו אתם שוהים בעיר מומלץ לעבור לשהות לאזור שנמצא מעט מזרחית או מערבית בו האקלים עשוי להיות מוצלח יותר. == מוקדי עניין == תוכלו לקרוא אודות מוקדי עניין בולטים ברחבי העיר במדריכי המשנה העוסקים באזורי העיר. == פעילויות == === אירועי ספורט === אזור מפרץ סן פרנסיסקו נמצאים מגרשי הבית של מספר קבוצות ספורט מקצועיות, אם כי מרבית מגרשי הבית של הקבוצות הללו נמצאים בסן חוזה ובאוקלנד הסמוכות, ולא בסן פרנסיסקו עצמה. המגרש הביתי של קבוצת הפוטבול "סן פרנסיסקו 49'" (San Francisco 49ers) מסן פרנסיסקו, אשר מחזיקה בחמש זכיות בסופרבול, הוא אצטדיון ליוויס החדש (שנחנך ב-2014) בסנטה קלרה. קבוצת הבייסבול סן פרנסיסקו ג'איינטס (San Francisco Giants), אשר מחזיקה ב-8 זכיות בוורלד סיריס, היא קבוצת הבייסבול של סן פרנסיסקו. המרגש הביתי של הקבוצה הוא אצטדיון AT&T פארק ב-SoMa. במהלך 2020 המגרש הביתי של קבוצת הכדורסל גולדן סטייט ווריורס צפוי לעבור מאוקלנד למרכז הצ'ייס החדש אשר בסן פרנסיסקו. === סיורים מודרכים === === אירועים ופסטיבלים שנתיים === פסטיבל טט (Tet Festival) – נערך מאמצע ינואר עד אמצע פברואר. פסטיבל פריחת הדובדבן – נערך מדי שנה במהלך אפריל. אירוע ידידותי לילדים הכולל מצעד, יריד רחוב, והופעות מוזיקליות. פסטיבל הקולנוע הבין-לאומי בסן פרנסיסקו - נערך מדי שנה בפרסידיו במהלך אפריל. האירוע מאורגן על ידי אגודת הקולנוע של סן פרנסיסקו. פסטיבל האומנות של רחוב יוניון – נערך מדי שנה בסוף השבוע הראשון ביוני. במהלך הפסטיבל אמנים מקומיים רבים מציגים את אומנויותיהם ומלאכותיהם לאורך רחוב יוניון, לצד מופעי ג'אז ומוזיקה קלאסית. יריד של רחוב האייט אשבורי – נערך מדי שנה ביוני. פסטיבל פרינג' - פסטיבל בן 10 ימים הנערך מדי שנה בספטמבר בבתי קולנוע שונים באזור סיביק-טנדרלוין. יריד רחוב פולסום - נערך מדי שנה בספטמבר. == קניות == === מזכרות === == אוכל == == שתייה וחיי לילה == === פאבים וברים === === מועדוני לילה === == לינה == ברחבי העיר ישנם אפשרויות לינה רבות, החל מאכסניות ומלונות בטווח מחירים נמוך מהממוצע ועד למלונות היוקרה שנמצאות בעיקר במרכז העיר. מרבית אפשרויות הלינה בעיר ממוקמת בחלק הצפון-מזרחי של העיר, באזורים המתויירים ביותר של מרכז העיר – באזור הדאון טאון, באזור שכונת צ'יינה טאון, ובאזור רציף הדייגים. באזור של שכונות המגורים שנמצאות מערבה משם מרבית אפשרויות הלינה כוללות פונדקים קטנים וכמו גם אפשרויות לינה מסוג בד אנד ברקפסט. על מנת לבחור מקום מוצלח לשהות בו מומלץ לקבוע עד כמה רחוק אתם מעוניינים לשהות מהיעדים העיקריים שאתם מעוניינים לבקר בסן פרנסיסקו, ואם אתם מעוניינים בכלל לנהוג ו/או לחפש אחר מקומות חנייה כל העת במהלך הביקור (מה שיכול להיות קשה במיוחד באזור ההומיים ביותר של העיר) או אם אתם מעדיפים להשתמש בתחבורה הציבורית במהלך הביקור בעיר. אם אתם מעוניינים לשהות בעיקר באזור ספציפי של העיר מומלץ לחפש אחר אפשרויות לינה מוצלחת בחלק ה"לינה" בתתי המדריכים המוקדשים לאזורים הללו. העלויות של אפשרויות הלינה יכולות להשתנות במידה ניכרת ממלון למלון ברחבי העיר. העלות של חדר ללילה אחד, ובמיוחד בשכונת SoMa, תלויה בעיקר במה שקורה בבמרכז הכנסים מוסקונה באותו השבוע. העלות של חדר בבתי מלון עלולה להיות גבוה פי שלושה כאשר האירועים הגדולים ביותר מתרחשים בעיר. אם אתם גמישים עם התאריכים בהם אתם יכולים לבקר בעיר, כדאי לקחת בחשבון שתוכלו לחסוך כסף רב אם תימנעו מלבקר בעיר בעונת התיירות (בסביבות חצי מהשנה). אם אתה מעדיפים לשהות בקרבת נמל התעופה הבין-לאומי של סן פרנסיסקו, כדאי לקחת גם בחשבון שישנם אפשרויות לינה שונות בנמל התעופה ובערים הקרובות לנמל התעופה - בריסביין, ברלינגיים, מילבריי, סן ברונו וסאות' סן פרנסיסקו. אם תשהו בערים הללו תוכלו להגיע כל יום לסן פרנסיסקו באמצעות התחבורה הציבורית. == הגעה == === בטיסה === === ברכבת === === באוטובוס === === בסירה === === במכונית === == תחבורה בעיר == === בתחבורה הציבורית === === באופניים === === במונית === === במכונית === === בסגווי === == חשוב לדעת == === הקונסוליה הישראלית === ישראל הקונסוליה הכללית של ישראל בסן פרנסיסקו‏, ‎כתובת: 456 Montgomery St # 2100, San Francisco.‏, ☎ ‎1-415-806-7857., דוא"ל: consulardep@sf.mfa.gov.il ‏ שעות פעילות: שני-שישי: 10:00 עד 13:00. === סכנות פוטנציאליות === אם תראו את סדרת הטלוויזיה "People Behaving Badly" מאת סטנלי רוברט תוכלו ללמוד על סוגי הפשיעה השכיחים בסן פרנסיסקו. עם זאת, לא סביר מאוד שתתקלו בפשעים אלימים או מעשי שוד במהלך הביקור בעיר כל עוד שתשמשו בשכל הישר ותהיו ערניים. האזורים בעיר שכדאי במיוחד להיזהר מהם הם השכונות ביי וייוו, האנטרס פוינט, ויסיטאקיון וואלי, סונידייל, אינגלסייד, ופוטררו היל שנמצאות בדרום-מזרח סן פרנסיסקו, וכמו גם השכונה טנדרלוויין, אזורים מסוים בשכונת ההרחבה המערביות (כולל אזור פילמור), ואזור מסוימים בשכונת מישן. מעת לעת ישנם פשעים אלימים בעיר כאשר רוב מקרי הרצח מתרחשים בשכונות הדרום-מזרחיות של העיר - אזור אשר נחשב לאזור העני ביותר בעיר. אלימות מצד כנופיות עלולה להתרחש גם באזורים הומים ואמידים יותר בעיר כמו אזור המסחר ברחוב מישן, אם כי מרבית המקרים של פשעים אלימים מופנים לרוב לאנשים מסוימים בעולם הפשע ולרוב אינם מבוצעים נגד אנשים אקראיים. גם שכונת SoMa הייתה נחשבת לאורך השנים למסוכנת במקצת. עם זאת, תהליך הג'נטריפיקציה של השכונה גרם לכך שהשכונה הפכה בטוחה למדיי לאורך השנים כאשר בהדרגה הוקמו בשכונה גלריות רבות ומועדונים מוצלחים רבים. סן פרנסיסקו מכילה כיום את הריכוז הגדול ביותר של חסרי בית בארצות הברית. אם תיתקלו בחסר בית מומלץ תמיד לומר בנימוס שאין לך שום כסף קטן לתת להם ו/או פשוט להמשיך ללכת מבלי להתייחס אליהם, ולרוב הם לא ימשיכו להציק לכם. האזור העיקרי בו נמצאים חסרי הבית הוא באזור הרחובות 6th ו-Market, בקרבת שכונת טנדרלוויין. באזור הייט ישנם גם לא מעט חסרי בית, והאזור הסמוך לפארק גולדן גייט ידוע לשמצה בשל הנרקומנים הרבים שנמצאים בו, ולכן מומלץ להימנע מלהסתובב באזור זה במהלך שעות החשיכה. כייסים ושודדים נפוצים בסן פרנסיסקו באותה המידה כמו בכל עיר גדולה אחרת בארצות הברית. מומלץ במיוחד להיזהר ולהיות עירניים לכך ברכבות ובאוטובוסים כאשר הם צפופים במיוחד, באזורים התיירותיים ביותר כמו רציף הדייגים, ובמהלך שיא עונת התיירות. מומלץ להקפיד תמיד שלא להשאיר חפצים יקרי ערך ברכב, במיוחד כאשר אתם חונים ברחובות ציבוריים. פריצות לרכבים נפוצות למדיי בסן פרנסיסקו, ולכן כדאי לקחת בחשובן שכל החפצים יקרי הערך אשר נראים לעין נמצאים בסכנת גניבה אם תשאירו אותם ברכב חונה. במהלך הביקור סביר להניח שתיתקלו בערימות של זכויות שבורות במיקומים שונים ברחבי העיר על המדרכות ברחבי העיר - לרוב מדובר בזכוכיות של רכבים שנפרצו. אם אינכם מסוגלים לשאת עימכם את כל החפצים יקרי הערך, מומלץ לכל הפחות לשמור אותם בתא המטען ו/או להחנות את הרכב בחניון עם שמירה, אשר מעט יותר בטוח מאשר לחנות ברחוב. גניבות של אופניים שכיחות במיוחד ולכן מומלץ תמיד לנעול את האופניים למשטח יציב כלשהו, אפילו אם אתם נכנסים לחנות כלשהי רק לדקה. === נגישות תקשורתית === == יעדים סמוכים בולטים == === באזור מפרץ סן פרנסיסקו === סן חוזה - העיר השלישית בגודלה במדינת קליפורניה והעיר הגדולה ביותר באזור מפרץ סן פרנסיסקו. העיר אשר ממוקמת בלב עמק הסיליקון מכילה את בנייני המטה של מספר חברות טכנולוגיה בולטות. תוכלו להגיע לסן חוזה מסן פרנסיסקו באמצעות רכבות ה-Caltrain. אוקלנד - העיר השלישית בגודלה באזור מפרץ סן פרנסיסקו אשר מכילה את אחד משלושת הנמלים הגדולים ביותר במערב ארצות הברית. ברקלי - ידועה בעיקר בשל אוניברסיטת ברקלי שנמצאת בתחומה. תוכלו להגיע לברקלי מסן פרנסיסקו באמצעות קו ריצ'מונד של רכבות ה-BART. עמק נאפה - אחד מאזורי גידול היין העיקריים בארצות הברית אשר נחשב גם לאחד מאזורי גידול היין החשובים ביותר בעולם. אזור זה מהווה אטרקציית תיירות פופולרית בעיקר בשל מסעדות הגורמה שבו, בתי הקפה שבו וגם בשל מרכזי הספא שבו. תוכלו להגיע לעמק נאפה מסן פרנסיסקו אם תיקחו מעבורת לעיר ולחו, ומשם תיסעו באוטובוס מס' 11 של חברת Vine לעיר נאפה. פאלו אלטו - עיר הממוקמת מדרום לסן פרנסיסקו בלב עמק הסיליקון. העיר מכילה כמה מהשכונות האמידות ביותר בקליפורניה. בתחום העיר נמצאים משרדי המטה של כמה מחברות הטכנולוגיה הגדולות בעולם, כולל גוגל, פייסבוק ואפל. תוכלו להגיע לפאלו אלטו מסן פרנסיסקו באמצעות רכבות ה-Caltrain. ברלינגאם - שכונה נוספת בשפע בחצי האי, בברלינגאם יש אזור מרכז העיר מקסים עם שפע של חנויות, מסעדות ורחובות שלאורכם עצי ברוש. נגיש באמצעות Caltrain. מונטריי - עיירת חוף שקטה אחרת בה נמצא אחד האקווריומים הטובים ביותר במדינה. נגיש באמצעות Amtrak, Greyhound או מונטריי איירבוס מ-SFO. סנטה קרוז - ממוקמת על החוף מצפון למפרץ מונטריי, העיירה הפופולרית הזו היא ביתם של גולשים, אוניברסיטת קליפורניה, סנטה קרוז, היפה והטכנולוגיה, וטיילת פופולרית. הרי סנטה קרוז מצפון לעיר הם מקום נהדר לבילוי בחוץ כגון טיולי הליכה, וביתם של יערות ערפילים של עצי סקויה מפורסמים ועצומים. סעו ב-Caltrain לסן חוזה, ואז באוטובוס SC Metro #17. ולחו(אנ') - בתחום העיר נמצאים פארק שעשועים לחיות בר ופארק השעשועים "Six Flags Discovery Kingdom". תוכלו להגיע לולחו מסן פרנסיסקו באמצעות מעבורת. === מחוץ לאזור המפרץ פרנסיסקו === הפארק הלאומי יוסמיטי - פארק לאומי מרהיב אשר נודע במיוחד בזכות צוקי הגרניט התלולים, מפלי המים, הנחלים הצלולים, חורשות הסקוויה הענקית והמגוון הביולוגי שלו. תצטרכו להקדיש יום שלם לנסיעה לשם מסן פרנסיסקו, כאשר סביר להניח שמשך הנסיעה הלוך ושוב תיקח בסביבות עשר שעות, בעוד שהביקור בפארק עצמו ייקח רק ארבע שעות. אגם טאהו(אנ') - בדומה לפארק הלאומי יוסמיטי, גם כאשר תיסעו לאגם טאהו במכונית תצטרכו כנראה להקדיש יום שלם לנסיעה לשם מסן פרנסיסקו. עם זאת, הסביבה האלפינית המרהיבה ואפשרויות הסקי והסנובורד במהלך החורף הופכות את אגם טאהו ליעד מוצלח. סקרמנטו - בירת קליפורניה אשר ממוקמת במרחק שעה וחצי נסיעה (כאשר אין עומסים בכבישים). תוכלו להגיע לסקרמנטו מקליפורניה גם באמצעות שירותי האוטובוסים של מגהבוס, פליקסבוס, וגרייהאונד, וכמו גם באמצעות רכבות האמטרק. == ראו גם == == הערות שוליים ==